b'\n_START_ARTICLE_\nAizputes draudzes novads\n_START_PARAGRAPH_\nAizputes draudzes novads jeb Orde\xc5\x86a Aizputes draudzes novads (v\xc4\x81cu: Kirchspiel Ordens-Hasenpot) bija draudzes novads Kurzemes guber\xc5\x86as Aizputes pilskunga iecirkn\xc4\xab._NEWLINE_M\xc5\xabsdien\xc4\x81s Aizputes draudzes novada teritorija iek\xc4\xbcauta Aizputes novada C\xc4\xabravas, La\xc5\xbeas un Aizputes pagastos.\n_START_SECTION_\nIzveide\n_START_PARAGRAPH_\nL\xc4\xabdz 1617. gada Kurzemes un Zemgales hercogistes teritori\xc4\x81lajai reformai (lat\xc4\xab\xc5\x86u: Formula regiminis) novada teritorija atrad\xc4\x81s Kuld\xc4\xabgas komturejas sast\xc4\x81v\xc4\x81, p\xc4\x93c tam t\xc4\x81 bija Kuld\xc4\xabgas virspilskunga iecirk\xc5\x86a da\xc4\xbca, no 1753. gada atsevi\xc5\xa1\xc4\xb7s Orde\xc5\x86a-Aizputes draudzes novads. P\xc4\x93c 1819. gada Kurzemes guber\xc5\x86as administrat\xc4\xabv\xc4\x81s reformas to kop\xc4\x81 ar Alsungas draudzes novadu savienoja ar Piltenes apgabala dienvidu da\xc4\xbcu, izveidojot jaunu Aizputes pilskunga iecirkni._NEWLINE_Draudzes lutertic\xc4\xabgie iedz\xc4\xabvot\xc4\x81ji pieder\xc4\x93ja Aizputes eva\xc5\x86\xc4\xa3eliski luterisk\xc4\x81s bazn\xc4\xabcas pr\xc4\x81vesta iecirknim.'